Source: http://docplayer.fi/3805164-Hallinto-sisaasiainministerion-julkaisuja-8-2010.html
Timestamp: 2018-01-21 20:59:15+00:00
Document Index: 6024502

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hallinto SISÄASIAINMINISTERIÖN JULKAISUJA 8/ PDF
Download "Hallinto SISÄASIAINMINISTERIÖN JULKAISUJA 8/2010"
1 Sisäasiainministeriötiliviraston tilinpäätös 2009 Hallinto SISÄASIAINMINISTERIÖN JULKAISUJA 8/2010
2 SISÄASIAINMINISTERIÖ Hallinto Sisäasiainministeriö - tiliviraston tilinpäätös 2009 Helsinki 2010
3 SISÄASIAINMINISTERIÖ KUVAILULEHTI Julkaisun päivämäärä Tekijät (toimielimestä, toimielimen nimi, puheenjohtaja, sihteeri) Talousjohtaja Jukka Aalto Julkaisun laji Tilinpäätös Toimeksiantaja Sisäasiainministeriö Toimielimen asettamispäivä Julkaisun nimi Sisäasiainministeriö -tiliviraston tilinpäätös 2009 Julkaisun osat Tiivistelmä Sisäasiainministeriö -tiliviraston vuoden 2009 tilinpäätös koostuu toimintakertomuksesta, talousarvion toteutumista kuvaavista toteutumalaskelmista, tuottoja ja kuluja kuvaavasta tuotto- ja kululaskelmasta, tilinpäätöspäivän taloudellista asemaa kuvaavasta taseesta ja liitteenä ilmoitettavista tiedoista. Tilinpäätös käsittää koko sisäasiainministeriön hallinnonalan. Tilinpäätökseen sisältyvä toimintakertomus sisältää johdon katsauksen toimintaan sekä toimialoittain katsauksen toiminnan vaikuttavuuteen, kuvauksen toiminnallisesta tehokkuudesta, tuotoksista ja laadunhallinnasta sekä henkisten voimavarojen hallinnasta. Toimintakertomus sisältää myös toimialoittain kokonaisarviointien tulokset ja yhteenvedot väärinkäytöksistä. Avainsanat (asiasanat) Sisäasiainministeriö, tilinpäätös, toimintakertomus Muut tiedot Sähköisen julkaisun ISBN (PDF), osoite Sarjan nimi ja numero Sisäasiainministeriön julkaisut 8/2010 Kokonaissivumäärä 202 Jakaja Sisäasiainministeriö Kieli suomi ISSN Hinta 30,00 + alv Kustantaja/julkaisija Sisäasiainministeriö ISBN Luottamuksellisuus
4 INRIKESMINISTERIET PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) Ekonomidirektör Jukka Aalto Typ av publikation Bokslut Uppdragsgivare Inrikesministeriet Datum för tillsättandet av organet Publikation (även den finska titeln) Bokslut för inrikesministeriets räkenskapsverk 2009 Publikationens delar Referat Bokslutet för inrikesministeriets räkenskapsverk för år 2009 består av en verksamhetsberättelse, budgetens utfallskalkyl, intäkts- och kostnadskalkyl, balansräkning som ger en bild av den ekonomiska ställningen på bokslutsdagen och av uppgifter som ges i bilagorna. Bokslutet omfattar hela inrikesministeriets förvaltningsområde. Verksamhetsberättelsen som ingår i bokslutet innehåller ledningens översikt över verksamheten samt en verksamhetsöversikt per verksamhetsområde, en beskrivning av verksamhetens effektivitet, avkastningar och kvalitetsledning samt kontroll över de psykiska resurserna. Verksamhetsberättelsen innefattar även resultaten av helhetsbedömningarna per verksamhetsområde och sammandrag av missbruken. Nyckelord Inrikesministeriet, bokslut, verksamhetsberättelse Övriga uppgifter Elektronisk version, ISBN (PDF), Seriens namn och nummer Inrikesministeriets publikation 8/2010 Sidoantal 202 Distribution Inrikesministeriet Språk finska ISSN Pris 30,00 + moms Förläggare/utgivare Inrikesministeriet ISBN Sekretessgrad
5 Sisällysluettelo 1 Toimintakertomus Johdon katsaus Vaikuttavuus Toiminnan vaikuttavuus Siirto- ja sijoitusmenojen vaikuttavuus Toiminnallinen tehokkuus, tuotokset ja laadunhallinta Sisäasiainministeriö Sisäasiainhallinnon palvelukeskus (Palke) Hallinnon tietotekniikkakeskus (HALTIK) Poliisitoimi Rajavartiolaitos Pelastustoimi ja hätäkeskukset Maahanmuuttohallinto Vähemmistövaltuutettu Syrjintälautakunta Siviilikriisinhallinta SOLID-rahastot Yhteenveto tiliviraston maksullisesta ja yhteisrahoitteisesta toiminnasta Tuottavuusohjelman toimeenpano Arvio toiminnan yhdenvertaisuus- ja tasa-arvovaikutuksista Henkisten voimavarojen hallinta ja kehittäminen Tilinpäätösanalyysi Sisäisen valvonnan arviointi- ja vahvistuslausuma Arviointien tulokset Yhteenveto väärinkäytöksistä Talousarvion toteutumalaskelma Tuotto- ja kululaskelma Tase Liitetiedot Tilinpäätöslaskelmien liitteet Muut liitteet Allekirjoitukset
6 1 Toimintakertomus Johdon katsaus Sisäasianministeriön hallinnonalan eri sektorit saavuttivat keskeisiltä osin niille vuodelle 2009 asetetut yhteiskunnalliset vaikuttavuustavoitteet sekä toiminnalliset tulostavoitteet joko kokonaan tai erillisten osatavoitteiden osalta. Tämän lisäksi sisäasiainministeriö on kiinteässä yhteistyössä valmistellut ja toteuttanut useita hallitusohjelmatasoisia kehittämistoimenpiteitä sekä oman hallinnonalansa sisäisesti että kiinteässä yhteistyössä muiden hallinnonalojen kanssa. Toimintaa on suunnattu ennaltaehkäisevään työhön kaikilla keskeisillä painopistealueilla. Hallinnonalan voidaankin todeta selvinneen tehtävistään voimavarojensa puitteissa hyvin. Taloudellinen laskusuhdanne heijastui myös sisäasiainministeriön hallinnonalan toimintaan. Hallinnonalan toimijoilta on vaadittu entistä tehokkaampaa ja joustavampaa toimintaa. Nykyisen toimintatason turvaamiseksi ja ylläpitämiseksi toiminnan tehokkuutta ja tuottavuutta on parannettu erilaisin kehittämistoimenpitein ja rakenteellisin uudistuksin. Operatiivisen toiminnan toimintataso on pystytty ylläpitämään ja joiltakin osin jopa sitä parantamaan. Tämä on kuitenkin edellyttänyt mm. tuottavuusohjelman tavoitteiden etupainotteista toimeenpanoa, poikkeuksellisen tiukkaa talouskuria ja joidenkin toiminnan kehittämishankkeiden lykkäämistä tai perumista. Myös määräaikaisen lisärahoituksen käyttömahdollisuus esim. työttömien poliisien ja Maahanmuuttoviraston lupakäsittelijöiden työllistämiseen on osaltaan mahdollistanut tavoitteiden saavuttamisen. Poliisin hallintorakenneuudistuksen valmistelu saatettiin loppuun. Uudet poliisilaitokset aloittivat Ministeriön uusi poliisiosasto ja Poliisihallitus ovat aloittaneet toimintansa Hallitusohjelman ja hallituksen tekemien linjausten mukaisesti poliisi on siirtynyt vuoden 2010 alusta kaksiportaiseen hallintomalliin, jonka mukaan poliisin keskushallintoviranomaisen (Poliisihallitus) suorassa alaisuudessa ovat poliisilaitokset sekä keskusrikospoliisi, suojelupoliisi, liikkuva poliisi, Poliisiammattikorkeakoulu ja Poliisin tekniikkakeskus. Talousrikostorjunnassa on saavutettu hyviä tuloksia mm. rikoshyödyn takaisinsaannissa ja poliisin lupapalvelujen laatu on pysynyt hyvällä tasolla. Erityisesti ampumaaseturvallisuuden parantamista on tuettu kehittämällä yhtenäisiä lupaprosesseja. Ampuma-aselainsäädännön ja eräiden siihen liittyvien säädösten uudistamista koskeva hallituksen esitys on valmisteltu vuoden aikana ja annettu eduskunnalle syksyllä
7 Rajavartiolaitos on valmistellut suunnitelman sisäisistä voimavarasiirroista ja tuottavuutta parantavista toimista, joiden päämääränä on turvata rajaliikenteen sujuvuus ja turvallisuus sekä riittävät määrärahat kulutusmenoihin ja toimintamenomomentilta tehtäviin kalustoinvestointeihin. Hallinnon ja organisaation kehittämistä on jatkettu. Vartioasemien lukumäärää on vähennetty. Rajavartiolaitoksen roolia merellisenä monitoimiviranomaisena on kehitetty määrätietoisesti. Rajavartiolaitos on aloittanut merenkulun avustuspalveluiden (MAS) sekä merenkulkijoiden lääkärikonsultaatioiden välittämisen. Lisäksi valmisteltiin voimaan astunut meripelastuslain päivitys, joka vahvistaa Rajavartiolaitoksen roolia johtavana meripelastusviranomaisena. Rajavartiolaitos on osallistunut aktiivisesti harvaan asuttujen alueiden turvallisuuspalvelujen kehittämiseen tähtäävään HARVA -hankkeeseen. Kokemukset ovat olleet myönteisiä. Pelastustoimessa jatkettiin pelastuslain uudistamista. Pelastuslain uudistaminen pohjautuu hallitusohjelmaan ja sen tavoitteena on erityisesti onnettomuuksien ehkäisyn tehostaminen ja asumisturvallisuuden parantaminen. Samalla arvioidaan nykyisten väestönsuojelumääräysten tarkoituksenmukaisuus. Sisäasiainministeriö päätti hätäkeskustoiminnan strategisista linjauksista. Linjausten mukaan hätäkeskusten toimintamallit yhtenäistetään valtakunnallisesti ja otetaan käyttöön uusi hätäkeskustietojärjestelmä. Verkottuneet hätäkeskukset voivat jatkossa tukea toisiaan ruuhka- ja häiriötilanteissa. Hätäkeskusten aluejakoa pohtinut työryhmä jätti loppuraporttinsa, jossa esitettiin maan jakamista kuuteen hätäkeskusalueeseen. Hätäkeskustoiminnan ja tietotekniikan kehittämishankkeessa (TOTI) edettiin kohti TO- TI-II -vaihetta. Vuoden aikana loppuunsaatetussa vaiheessa kuvattiin valtakunnallinen hätäkeskustoiminta ja toteutettiin tietojärjestelmän määrittely sekä kuvaus. Hallitusohjelman mukainen maahanmuuttohallinnon kehittäminen jatkui tiiviinä. Tässä yhteydessä huolehdittiin ALKU-hankkeen edellyttämästä valmistelusta ELY-keskuksiin ja niihin tuleviin maahanmuuttoyksiköihin liittyen. Maahanmuuttoyksiköt hoitavat maahanmuuttoon, kotouttamiseen ja hyviin etnisiin suhteisiin liittyviä tehtäviä. Vastaanottotoiminnan käytännön ohjauksen siirtyminen ministeriön ja TE-keskusten ohjauksesta Maahanmuuttovirastolle toteutui vuoden 2010 alusta lukien. Suomeen tulleiden turvapaikanhakijoiden määrä kasvoi voimakkaasti vuoden 2008 jälkipuoliskolla ja säilyi korkeana myös vuonna Turvapaikkaa haki vuonna 2009 noin henkilöä, joista ilman huoltajaa saapuneita alaikäisiä oli noin 550. Turvapaikanhakijoiden määrän kasvun vuoksi jouduttiin toiminnassa olevien vastaanottokeskus- 9
8 ten majoituskapasiteettia lisäämään sekä perustamaan uusia toimipisteitä. Vuoden alussa vastaanottokeskuksissa oli majoituspaikkaa, kun vuoden loppuun mennessä majoituspaikkoja oli Eduskunnan vastaus kotouttamisselontekoon saatiin kesällä. Kotouttamislain kokonaisuudistusta valmisteleva hanke asetettiin ja valmistelu on edennyt eri alatyöryhmissä. Tavoitteena on antaa hallituksen esitys lain uudistamiseksi kevätistuntokaudella Vastaanottolakia valmisteleva säädöshanke asetettiin osana kotouttamislain uudistamista. Sisäisen turvallisuuden ohjelman toimeenpanon koordinointia ja seurantaa jatkettiin. Paikallisen turvallisuussuunnittelun sekä elinkeinoelämän ja viranomaisten välisen yhteistyön kehittäminen olivat toiminnan painopisteitä harvaan asuttujen alueiden turvallisuustoimien jalkauttamisen ja kaupunkien turvallisuushankkeen edistämisen ohella. EU-asioiden ja kansainvälisten asioiden yhteensovittamisjärjestelmä on toiminut hyvin. Siviilikriisinhallinnan kansallisessa strategiassa ja turvallisuuspoliittisessa selonteossa vahvistettuja linjauksia on pantu täytäntöön. Viranomaisten yhdenvertaisuussuunnittelua on tuettu järjestämällä koulutusta ja tiedottamista sekä kehittämällä yhdenvertaisuussuunnitelmien sisältöjä. 10
9 1.2 Vaikuttavuus Toiminnan vaikuttavuus Sisäasiainministeriö Sisäasiainministeriö on omalla toiminnallaan tukenut hallinnonalan yhteiskunnallisten vaikuttavuustavoitteiden saavuttamista. Poliisitoimi, pelastustoimi ja Rajavartiolaitos ovat osallistuneet sisäisen turvallisuuden ylläpitämiseen. Maahanmuuttopolitiikassa vuoden aikana on kehitetty työvoiman maahanmuuttoa ja maahanmuuttajien kotouttamista, edistetty hyviä etnisiä suhteita sekä vastattu kansainvälisen suojelun antamisen velvoitteisiin. Lisäksi on torjuttu laitonta maahanmuuttoa ja ihmiskauppaa yhteistyössä hallinnonalan muiden sektoreiden kanssa. Siviilikriisinhallinta Siviilikriisinhallinnan kotimaan valmiuksia kehitettiin valtioneuvoston hyväksymän siviilikriisinhallinnan kansallisen strategian ja valtioneuvoston antaman turvallisuus- ja puolustuspoliittisen selonteon linjausten mukaisesti. Suomen kansallinen strategia on Euroopan unionissa ensimmäinen siviilikriisinhallintaan keskittyvä kansallinen strategia ja se on vaikuttanut EU:n uudistaessa Euroopan turvallisuusstrategiaansa. Strategian vision mukaisesti Suomi pysyy edelläkävijänä siviilikriisinhallinnan kansainvälisessä yhteistyössä ja kansallisten voimavarojen kehittämisessä. Strategia on esitelty useassa eri kontekstissa ja sitä on käytetty mallina EU:n muille jäsenmaille. European Council on Foreign Relations (ECFR) -tutkimuslaitos on vuonna 2009 julkaistussa vertailussaan arvioinut Suomen Euroopan unionin parhaaksi maaksi siviilikriisinhallintavalmiuksien kehittämisessä. Vertailussa käytettiin seitsemää eri kategoriaa, joiden mukaan maat arvioitiin. Näitä olivat muun muassa koulutusjärjestelmä, suunnittelu, henkilöstön rekrytointi ja harjoittelu. Vertailussa kuusi EU:n jäsenvaltiota luokiteltiin ammattilaisiksi, ja Suomi oli näiden joukossa parhaaksi arvioitu. Yhdenvertaisuuden edistäminen Sisäasiainministeriön oikeusyksikön tehtäviin kuuluvat viranomaisten yhdenvertaisuussuunnittelun tukeminen ja seuranta, syrjinnän seurantajärjestelmän kehittäminen ja toimeenpano, rasismin ja etnisen syrjinnän torjumiseen liittyvät yhteensovittamistehtävät, niiltä osin kun ne koskevat yhteisesti sekä uusia että vanhoja etnisiä vähemmistöjä, sekä Euroopan unionin kaikkia syrjintäperusteita koskevien syrjinnän vastaisten ohjelmien toimeenpano. 11
10 Oikeusyksikkö on perustanut työryhmän, joka on valmistellut yhdenvertaisuuslain mukaisia Yleisiä suosituksia yhdenvertaisuussuunnitelman sisällöiksi. Suositukset annetaan alkuvuodesta Syrjinnän seurantajärjestelmää on kehitetty muun muassa laatimalla kartoitus 2000-luvulla Suomessa tehdystä syrjintätutkimuksesta ja toteuttamalla tutkimus työsuojelupiirien tietoon tulleesta syrjinnästä. Kansallinen syrjinnän vastainen kampanja, jota toteutetaan eri ministeriöiden ja kansalaisjärjestöjen sekä neuvottelukuntien yhteistyönä, on jatkunut Euroopan komission osarahoituksella. Vuoden 2009 kampanjasisältöjä ovat olleet esimerkiksi viharikosraportoinnin kehittäminen, erityisluokkaopetuksen yhdenvertaisuusvaikutusten selvittäminen, työpaikoilla tapahtuvan syrjinnän vastaisen neuvonnan vahvistaminen, yhdenvertaisuuden edistäminen asevelvollisten keskuudessa sekä nuorten maahanmuuttajien demokratia- ja ihmisoikeustietouden kasvattaminen. Yhdenvertaisuuden edistämiseen liittyvässä toiminnassa sukupuolten tasa-arvon edistäminen on valtavirtaistettu kaikkeen toimintaan. Myös moniperusteinen syrjintä, jossa sukupuoli on yhtenä perusteena, on otettu huomioon valtavirtaistamisperiaatteella eri toimintamuodoissa kuten kehittämishankkeiden suunnittelussa, lausuntojen antamisessa ja syrjinnän seurantajärjestelmän toimeenpanossa. Laillisuusvalvonta Ministeriötason laillisuusvalvonnan keskiössä on ministeriöstä ja sen virkamiehistä tehtyjen kanteluiden käsitteleminen sekä ministeriön alaisen hallinnon laillisuusvalvontajärjestelmien toimivuuden tarkastaminen. Sisäasiainministeriön ja sen hallinnonalan ministeriötason laillisuusvalvonnasta huolehtii ministeriön oikeusyksikkö yhteistoiminnassa ministeriön osastojen ja erillisten yksiköiden kanssa. Laillisuusvalvonnan kehittämisryhmä, jonka tehtävänä on laillisuusvalvonnan yhteensovittaminen sisäasiainministeriössä ja sen hallinnonalalla, antoi selvityksen laillisuusvalvonnan nykytilasta ja haasteista (SM:n julkaisu 11/2009) sekä teki ehdotuksen ministeriön ja sen hallinnonalan laillisuusvalvonnan järjestämisestä. Ministeriön oikeusyksikkö kehitti laillisuusvalvonnan raportointi- ja seurantajärjestelmää, jolla kerätään tietoja kanteluista ja muista moitteita sisältävistä kirjoituksista, tutkintapyynnöistä ja rikosilmoituksista sekä niistä aiheutuneista seuraamuksista. Poliisitoimi Poliisi on pyrkinyt vaikuttamaan siihen, että kaikilla alueilla olisi käytettävissään ajanmukaiset turvallisuussuunnitelmat, joissa esitetään konkreettisia toimenpiteitä häiriökäyttäytymisen ja väkivallan vähentämiseksi. Suunnitelmissa on luotu yhteistyömuotoja perhe- ja läheisväkivallan ennalta estämiseksi ja alkoholihaittojen 12
11 vähentämiseksi. Suunnitelmissa on käsitelty myös harvaan asuttujen alueiden turvallisuuspalvelujen järjestämistä, Jokelan ja Kauhajoen kaltaisten tapahtumien ennaltaehkäisemistä sekä etnisten vähemmistöjen turvallisuutta. Väkivaltarikollisuuden torjunnassa on painotettu lapsiin ja nuoriin kohdistuvaa rikollisuutta sekä lähisuhdeväkivaltaa. Rasistisia piirteitä omaavaan rikollisuuteen on puututtu entistä aktiivisemmin. Poliisin teknisen rikostutkinnan laatua ja puitteita sekä liikenneturvallisuustyötä ja liikennevalvontaa on kehitetty suunnitelmallisesti. Ampuma-ase- ja yksityisen turva-alan lainsäädännön uudistaminen on jatkunut vuonna Aserekisterin tietosisältöä tarkistetaan aserekisterin uudistamistyötä varten ja aselupakäytäntöjen yhtenäistämisohjeiden vaikuttavuutta seurataan. Aselainsäädännön uudistamisen ensimmäisessä vaiheessa on keskitytty käsiaseiden luvansaannin tiukentamiseen ja terveystietojen saatavuuden parantamiseen. Rahapeli- ja arpajaisjärjestelmää on kehitetty rahapelaamiseen liittyvien sosiaalisten ongelmien rajoittamiseksi ja rikollisuuden torjumiseksi. Rahapeli- ja arpajaisjärjestelmän kehittämisessä on otettu huomioon EY-oikeudellinen ja pelien jakelutekninen kehitys. Valtion talousarviossa vuodelle 2009 on esitetty seuraavia poliisin yhteiskunnallista vaikuttavuutta kuvaavia tunnuslukuja: Taulukko 1. Poliisin yhteiskunnallista vaikuttavuutta kuvaavia tunnuslukuja 2007 toteutuma 2008 toteuma 2009 tavoite 2009 toteuma Rikosten määrä/kaikki rikokset, enintään Rikoslakirikosten yhteismäärä, enintään Liikennerikokset Liikennerikkomukset Omaisuusrikokset Katuturvallisuusindeksin arvo, vähintään (1999=100) 82,90 82,95 94,00 89,68 Liikenneturvallisuusindeksin arvo, vähintään (2001=100) 124,50 127,00 138,00 128,5 Poliisille ilmoitettujen rikosten kokonaismäärä kasvoi ainoastaan vajaa viisi prosenttia vuodesta 2008, mutta vuoden 2009 talousarviossa tavoitteeksi asetettu rikoksen enimmäismäärä ylittyi 21 prosentilla. Tämä johtui suurimmaksi osaksi siitä, että liikennerikkomusten määrä lisääntyi yli 19 prosenttia automaattisen liikennevalvonnan seuraamusjärjestelmän tehostumisen johdosta. Omaisuusrikosten määrä väheni noin yhden prosentin, mutta petosten, vakuutuspetosten ja maksuvälinepetosten kokonaismäärä lisääntyi noin kahdeksan prosenttia vuoteen 2008 verrattuna. Törkeän petoksen yrityksiä oli vuonna 2009 yhteensä 114, kun vastaava määrä vuonna 2008 oli 139. Liikennerikosten määrä väheni noin seitsemän prosenttia vuodesta
12 Henkeen ja terveyteen kohdistuvien rikosten kokonaismäärä vähentyi noin viisi prosenttia vuodesta 2008, mutta henkirikosten osalta kehitys oli edelleen synkkä. Poliisin tietoon tulleita murhia, tappoja ja surmia tehtiin vuonna 2009 yhteensä 116, kun vastaava lukumäärä vuonna 2009 oli 132, keskiarvon ollessa viimeiseltä kymmeneltä vuodelta 129. Yleistä järjestystä ja turvallisuutta mittaava katuturvallisuusindeksi parantui vuoden 2008 arvosta 82,95 arvoon 89,68 vuonna Alueellisesti katuturvallisuusindeksin suhteellinen arvo vaihteli Helsingin 66,59:stä Etelä-Suomen läänin 130,26:een. Liikenneturvallisuuden taso liikenneturvallisuusindeksillä mitattuna oli hieman edellisvuotta parempi (arviolta 128,5), mutta jäi edelleen asetetusta pitemmän aikavälin tavoitetasosta. Tieliikenteessä menehtyi viime vuonna selvästi vähemmän ihmisiä kuin vuonna Tilastokeskuksen ennakkotietojen mukaan liikenneonnettomuuksissa kuoli 281 ja loukkaantui ihmistä. Kuolleita oli 62 ja loukkaantuneita 426 vähemmän kuin vuonna Rajavartiolaitos Rajavartiolaitos osallistuu omalta osaltaan kansallisen kilpailukyvyn kannalta tärkeän sisäisen turvallisuuden ylläpitämiseen tavoitteena, että Suomi on Euroopan turvallisin maa. Rajavartiolaitoksen yhteiskunnallisena vaikuttavuustavoitteena on: Suomen rajaturvallisuus on parhaalla tasolla Euroopassa. Turvallisimmat ja sujuvimmat liikenneyhteydet Venäjän ja Euroopan unionin välillä kulkevat Suomen rajojen kautta. Rajavartiolaitoksen panos Euroopan unionin ulkorajastrategian kehittämisessä ja eurooppalaisen yhteisvastuun toteuttamisessa on vahva. Rajavartiolaitoksen toiminta lisää monipuolisesti ihmisten jokapäiväistä turvallisuutta, erityisesti rajaseudulla ja saaristossa. Suomen meripelastusjärjestelmä on Itämeren luotettavin. Johtamis- ja toimintavalmius on merellisten monialaonnettomuuksien varalta hyvä. Rajavartiolaitoksen panos EU:n meripolitiikan toimeenpanossa ja merellisen ympäristöturvallisuuden edistämiseksi on vahva. Rajavartiolaitos kykenee toimimaan yhteiskunnan turvaamiseksi kaikissa häiriötilanteissa ja poikkeusoloissa, myös sodan aikana. Rajavartiolaitos toimii maalla, merellä ja ilmassa vaikeissakin luonnonoloissa. Yhteiskunnallista vaikuttavuutta mitataan viidellä osa-alueella. Kullakin vaikuttavuuden osatekijällä on useita mittareita. Nämä muodostavat painotettuina kyseisen vaikuttavuuden tunnusluvun. Vaikuttavuuksien osatekijöiden painotetuista tunnusluvuista puolestaan muodostuu kokonaisvaikuttavuuden tunnusluku. 14
13 Taulukko 2. Rajaturvallisuuden ylläpitäminen Tavoite 2009 Toteuma 2009 Rajaturvallisuuden ylläpitäminen - - 4,5 4,3 (1-5) Yhdysmiesten toiminnan perusteella - - 4,0 5,0 estetyt luvattomat maahantulot (1-5) Arvio yhdysmiesten toiminnan - - 4,0 4,0 onnistumisesta (1-5) Rajanaapuriyhteistyön seurauksena estämät/havaitsemat/paljastamat oikeudettomat rajanylitykset Schengenulkorajalla (kpl) Rajatarkastusten kattavuus (%) 99,9 % 99,9 % 100,0 % 100,0 % Rajatilannekuvan laatu (1-5) - - 4,0 3,9 Rajatarkastusten laatu (%) 97,8 % 99,3 % 99,8 % 98,1 % Rajatapahtumien estäminen (%) 88 % 80 % 96 % 95 % Rajatapahtumien paljastaminen (%) 81 % 86 % 85 % 88 % Rajanylityksiin liittyvä rikollisuus (%) 0,01 % 0,01 % 0,04 % 0,01 % Koettu rajaturvallisuus (1-5) - - 4,0 3,9 Rajavartiolaitoksen asettamien yhdyshenkilöiden toiminnan tuloksena paljastettiin vajaa luvattoman maahantulon tai siihen liittyvän mahdollisen ihmiskaupan yritystä. Määrä on noin 400 suurempi kuin vuonna Venäjän rajavartiopalvelu on ilmoittanut pysäyttäneensä yli 250 luvattomasti Suomeen pyrkinyttä henkilöä vuoden aikana. Määrä on yli kaksinkertainen verrattuna vuoteen Rajatarkastusten kattavuus parani, mutta laatu laski hieman. Rajatarkastusten laadun heikkenemisen syynä ovat yksittäiset jälkikäteen ilmitulleet rikokset tai rikkomukset, joita ei ole havaittu rajatarkastuksissa ja rajavalvonnassa. Arvio yhdysmiesten toiminnan onnistumisesta ja rajatilannekuvan laatu on selvitetty Rajavartiolaitoksen henkilöstölle ja valtakunnallisille yhteistyökumppaneille suunnatulla kyselytutkimuksella. Koettu rajaturvallisuus on kyselytutkimuksella selvitetty rajanylittäjien näkemys asiasta. Taulukko 3. Sujuvan rajaliikenteen varmistaminen Tavoite 2009 Toteuma 2009 Sujuvan rajaliikenteen varmistaminen - - 4,6 4,5 (1-5) Rajatarkastusten sujuvuus (min) Koettu rajatarkastusten sujuvuus (1-5) - - 4,0 3,9 Henkilöliikenne on sujunut joustavasti ja häiriöittä. Liikenne on ollut pääosin sujuvaa koko vuoden ajan. Vaalimaan rajanylityspaikalla raskas liikenne ruuhkautui lievästi viimeisen vuosikolmanneksen viikonloppuina johtuen pääosin sähköisen tullauksen normaalia hitaammasta käsittelynopeudesta. Kansainvälisestä talouskriisistä johtuen 15
14 autojen ja muiden tuotteiden vienti Venäjälle väheni merkittävästi, mikä supisti raskaan liikenteen osuutta kokonaisliikennemäärästä. Koettu rajatarkastusten sujuvuus on kyselytutkimuksella selvitetty rajanylittäjien näkemys asiasta. Raskas liikenne on vähentynyt kaikilla rajanylityspaikoilla. Vaalimaalla liikenne putosi vuoden 2005 tasolle. Vuosi 2005 oli juuri se ajankohta, jolloin Vaalimaan rekkajonot kasvoivat jouluruuhkan aikana yli 50 km:n mittaisiksi. Samanlaiset jonot toistuivat loppuvuonna Taloudellisen laman taittuminen kasvattaa liikennettä edelleen. Taulukko 4. Viranomaisavun tuominen rajaseudun ja rannikon harvaan asutuille alueille Viranomaisavun tuominen rajaseudun ja rannikon harvaan asutuille alueille (1-5) RVL:n miehitettyjen toimipisteiden kattavuus (1-5) Tavoite Toteuma ,8 4, ,0 4,3 Partioinnin kattavuus maarajalla (%) 1,21 % 1,25 % 1,21 % 1,10 % Partioinnin kattavuus merirajalla (%) 8,27 % 8,39 % 8,39 % 7,92 % RVL:n antama viranomaisapu / % 100 % kokonaistarve (%) RVL:n merkitys koetulle turvallisuudelle - - 4,0 3,5 harvaan asutulla alueella (1-5) Viranomaisten näkemys RVL:n merkityksestä harvaan asutun alueen turvallisuudelle (1-5) - - 4,0 3,8 Viranomaisapua rajaseudun ja rannikon harvaan asutuilla alueilla Rajavartiolaitos on tarjonnut samaan tapaan kuin vuonna Partioinnin kattavuus maa- ja merialueella on laskenut vuodesta Syynä tähän ovat maa-alueella vähentynyt partiotuntimäärä ja organisaatiomuutoksista aiheutunut partiointitavan muutos. Merialueella partioinnin kattavuutta on laskenut vähentynyt partiotuntimäärä, joka on aiheutunut lähinnä partiovenekaluston ikääntymisestä ja huoltojen lisääntymisestä. Muilta osin mittari on täysin uusi, eikä vertailuaineistoa aikaisemmilta vuosilta ole käytettävissä. Rajavartiolaitoksen merkitys koetulle turvallisuudelle harvaan asutulla alueella on selvitetty kyselytutkimuksella alueella asuvalta väestöltä. Kyselytutkimuksella selvitetty saman alueen viranomaisten näkemys asiasta on esitetty taulukon viimeisellä rivillä. 16
15 Taulukko 5. Merellisen turvallisuuden lisääminen Tavoite 2009 Toteuma 2009 Merellisen turvallisuuden lisääminen - - 4,1 4,3 (1-5) Meripelastusyksiköiden merialueen % - peittoaste (%) Meripelastusavun saapuminen - - 4,0 4,9 onnettomuuspaikalle tavoiteajassa (1-5) Aluspäästötapausten määrä suhteessa 0,3 % 0,3 % 0,3 % 0,2 % liikennemäärän (%) Meri- ja ympäristötilannekuvan laatu (1-5) - - 4,5 3,6 Kaikkiin merihätätapauksiin kyettiin osoittamaan apua. Tapauksista 87 prosentissa apu voitiin osoittaa alle 30 minuutissa. Avun saatavuus ja nopeus sekä suorituskyky olivat kiitettävällä tasolla. Keskimääräinen vasteaika hätätilanteissa oli 29 minuuttia. Meripelastusyksiköiden merialueen peittoastetta ei voida arvioida johtuen meripelastuksen palvelutasohankkeen käynnistymisen viivästymisestä. Tunnuslukujen laskennan edellyttämää teknistä alustaa ei ole saatu käyttöön vuoden 2009 aikana. Meri- ja ympäristötilannekuvan laatu on selvitetty Rajavartiolaitoksen johdolle ja valtakunnallisille yhteistyökumppaneille suunnatulla kyselytutkimuksella. Taulukko 6. Sotilaalliseen maanpuolustukseen osallistuminen Sotilaalliseen maanpuolustukseen osallistuminen (1-5) Tavoite Toteuma ,4 3,7 Suunnitelmavalmius (1-5) 2,7 3,6 3,7 3,0 Sijoitustilanne (1-5) 4,6 4,3 4,5 4,3 Koulutus (1-5) 4,2 3,1 3,3 3,4 Sotavarustus (1-5) 2,6 2,6 2,8 3,3 Sotilaallisen maanpuolustuksen tuloksellisuuden tunnuslukujen laskenta muuttui raportointikauden aikana. Tästä syystä aiempien vuosien toteumat ja vuoden 2009 tavoite eivät ole yhteismitallisia vuoden 2009 toteumatietojen kanssa. Sotilaalliselle maanpuolustukselle asetetut tavoitteet on pääosin saavutettu. Kriisin ajan valmiuksia on aktiivisesti kehitetty vastaamaan arvioituja uhkamalleja ja uusia suorituskykyvaatimuksia. Suunnitelmavalmius, koulutus ja sotavarustus ovat kehittyneet ja sijoitustilanne on ylläpidetty hyvällä tasolla vuoden 2009 aikana. Rajavartiolaitoksen entistä vahvempi osallistuminen sotilaallisen maanpuolustuksen tehtäviin sitoo tulosalueelle aiempaa enemmän resursseja valmiussuunnittelun, ammattitaidon ylläpitämisen sekä kertaus- ja valmiusharjoitusten muodossa. 17
16 Taulukko 7. Kustannusvaikuttavuus Tavoite 2009 Toteuma 2009 Kustannusvaikuttavuus (ind) Painotetut suoritteet (1000 kpl) Kustannukset (milj. euroa) 239,2 244,9 245,3 226,4 Painotettujen suoritteiden määrä on laskenut vuodesta Syynä tähän on lähinnä rajatarkastuksien yhteydessä tehtyjen suoritteiden vähentyminen. Kustannusten laskun syynä on vähentynyt henkilötyövuosikertymä sekä epävarmasta taloudellisesta tilanteesta aiheutunut hankkeiden siirto vuodelta 2009 vuodelle Merkittävin syy, joka vähentää kustannuksia tuloksellisuuden laskennassa verrattaessa aikaisempiin vuosiin on laskentatavan muutos. Vuoteen 2008 asti Rajavartiolaitoksen tuloksellisuuden laskennassa kustannuksina käytettiin kassamenoja ja vuodesta 2009 alkaen kustannustietoja. Näiden erotus esimerkiksi vuonna 2008 oli noin 15,7 miljoonaa euroa. Taulukko 8. Yhteiskunnallinen vaikuttavuus Tavoite 2009 Toteuma 2009 Yhteiskunnallinen vaikuttavuus (ind) ,0 100,0 Vaikuttavuus (ind) Kustannusvaikuttavuus (ind) Yhteiskunnallisen vaikuttavuuden osa-alueille asetetut tavoitteet ovat pääosin toteutuneet. Rajavartiolaitoksen yhteiskunnallisen vaikuttavuuden tavoitearvot on määritelty ensimmäistä kertaa vuoden 2009 talousarvioesitykseen. Vuoden 2009 toteuma indeksoidaan arvoksi 100. Pelastustoimi ja hätäkeskukset Vuoden 2009 talousarviossa pelastustoimelle asetettiin seuraavat yhteiskunnalliset vaikuttavuustavoitteet: Pelastustoimen tavoitteena on hyvä turvallisuuskulttuuri ja tehokas pelastustoimen järjestelmä. 18
17 Taulukko 9. Pelastustoimen yhteiskunnallisen vaikuttavuuden tunnusluvut Tunnusluku 2007 toteuma 2008 toteuma 2009 tavoite toteuma Tulipalojen määrä, enintään (pl. metsäja maastopalot) (kpl) - josta rakennuspalojen määrä < < Palokuolemien määrä, enintään (hlöä) < Rakennuspaloista aiheutuneiden palovahinkojen korvausten arvo (milj. ) < Rakennuspaloissa pelastetun omaisuuden arvo, milj. euroa < tietoa ei saatavilla Rakennuspaloissa pelastetun omaisuuden arvo suhteessa uhattuna olleeseen omaisuuteen, % 98,7 % 98,8 % 98,9 % 96,0 % Luottamus pelastustoimeen, % väestöstä - 94,0 % - - Tulipaloja (pl. metsä- ja maastopalot) tapahtui vuonna 2009 hieman edellisvuotta enemmän, mutta tulipalojen kokonaismäärän kasvu on pidemmän aikavälin tarkastelussa tasaantunut. Tulipaloista rakennuspaloja oli noin ja niistä noin puolet asuntopaloja. Rakennuspalojen määrää tarkasteltaessa on huomioitava, että toteuma ei ole aivan vertailukelpoinen edellisiin vuosiin nähden vuonna 2009 toteutetun tilastointitavan muutoksen johdosta. Tulipaloista aiheutuneet euromääräiset vahingot vakuutuskorvauksina mitattuna pysyivät edellisten vuosien tasolla. Palokuolemien määrä pysyi vuoden 2008 tasossa. Lähes kaikki kuolemaan johtaneet tulipalot tapahtuivat asuinrakennuksissa. Pahin yksittäinen palo tapahtui Naantalissa lokakuussa 2009, jolloin tulipalossa kuoli viisi henkilöä. Tulipaloissa on viime vuosina kuollut vuosittain keskimäärin yli 100 henkilöä. Lähes kaikki palokuolemat liittyvät asumiseen ja asukkaan omaan käyttäytymiseen. Kuolemaan johtaneista tulipaloista yli 90 prosenttia tapahtuu asuinympäristössä. 1 Vuoden 2009 tavoitelukuja on tarkistettu v tulossuunnitelmaan talousarviossa asetetuista tavoitteista. 2 Rakennuspalojen tilastointitapaa on muutettu vuonna 2009 siten, että rakennuspalojen yhteydessä tilastoidaan myös rakennuspalovaara -tilanteet. 3 Lähde: Vuosien osalta Tilastokeskuksen kuolemansyytilastot. Vuoden 2009 toteuma on ennustetieto, joka on saatu pelastusviranomaisten palontutkinnan tietojen kautta PRONTO:sta. 4 Lähde: FK. Vuoden 2009 toteumaluku on arvio. 5 Laskettu rakennusten hintojen arvioinnissa käytettävän Haahtela -indeksin avulla. Vuoden 2009 toteumatietoja ei ole vielä saatavilla. 6 Lähde: Gallup-tutkimus, joka toteutetaan joka kolmas vuosi. Vuoden 2008 toteuma oli 94 % ja v toteuma 97 % asukkaista. 19
18 Pelastustoimi on jatkanut toimenpiteitään palokuolemien määrän vähentämiseksi ja asumisen paloturvallisuuden parantamiseksi sisäisen turvallisuuden ohjelman mukaisesti. Näistä toimenpiteistä raportoidaan tarkemmin kohdassa Hätäkeskustoiminnalle asetettiin seuraavat yhteiskunnalliset vaikuttavuustavoitteet: Hätäkeskuslaitoksen tavoitteena on omalla toimialallaan edistää turvallisuutta, terveyttä ja toimintakykyä sekä ehkäistä vahinkojen vaikutuksia välittämällä kiireellisissä tilanteissa välitöntä apua. Taulukko 10. Hätäkeskustoiminnan yhteiskunnallisen vaikuttavuuden tunnusluvut Tunnusluku Hätäkeskus vastaa puheluun nopeasti Hätäpuheluun vastataan 10 sekunnissa (x %:ssa hätäpuheluista) 2007 toteuma 77 % 2008 toteuma 87 % 2009 tavoite 86 % 2009 toteuma 91 % Hätäpuheluun vastataan 30 sekunnissa (%:ssa hätäpuheluista) 89 % 95 % 95 % 96 % Hätänumeron 112 tunnettuus on hyvä Väestöstä yleisen hätänumeron tuntee, % 95 % 95 % 96 % 96 % Hätäkeskusten puheluun vastaamisnopeutta kuvaavien tunnuslukujen toteuma ylitti asetetut tavoitteet. Yhteiskunnallista vaikuttavuutta kuvaavan tunnusluvun kehitystä voidaan pitää erinomaisena. Kertomusvuonna kehitettiin mm. hätäkeskuspäivystäjien työmenetelmiä ja onnistunut kehitystyö näkyy selvästi puheluihin vastaamisnopeudessa. Hätänumeron 112 tunnettuus on hieman parantunut edellisiin vuosiin nähden. Hätäkeskuslaitos suuntasi viestintäänsä hätänumeron tunnettavuuden tekemisestä yhä enemmän palveluiden tunnettavuuden nostamiseen sekä hätänumeron 112 oikean käytön valistamiseen. Hätäkeskuslaitoksen tekemällä viestintä- ja valistustyöllä on ollut vaikutusta hätänumeron tunnettuuden parantamisessa. Marraskuussa 2009 Taloustutkimus Oy:lla teetetyn tutkimuksen mukaan kaikille suomalaisille ei ole vielä täysin selvää, että hätänumerosta 112 saa kiireellisessä tilanteessa yhteyden myös poliisiin. Maahanmuuttohallinto Vuoden 2009 talousarvion strategisten tavoitteiden mukaisesti aktiivisella yhteistyöllä edistetään maahanmuuttajien hyvää kotoutumista suomalaiseen yhteiskuntaan sekä toteutetaan kokonaisvaltaista ja johdonmukaista maahanmuuttopolitiikkaa. Lisäksi edistetään hyviä etnisiä suhteita, syrjimättömyyttä, yhdenvertaisuutta sekä ehkäistään rasismia. Vuoden 2009 talousarviossa maahanmuuttohallinnolle asetettiin seuraavat yhteiskunnalliset vaikuttavuustavoitteet: Kehitetään ja edistetään työvoiman maahanmuuttoa sekä 20
19 torjutaan laitonta maahanmuuttoa ottaen huomioon väestökehitys ja siitä aiheutuva työvoiman tarve. Varmistetaan kansainvälisen suojelun ja ihmisoikeuksien toteutuminen menettelyssä, vastaanotossa ja ihmiskaupan vastaisessa toiminnassa. Parannetaan kotouttamisen vaikuttavuutta ja tehostetaan sen ohjausta. Syrjimättömyyden ja hyvien etnisten suhteiden edistämisen periaatteet sisällytetään kaikkeen toimintaan. Taulukko 11. Yhteiskunnallisen vaikuttavuuden indikaattorit (TAE 2009) Tunnusluku toteuma toteuma tavoite toteuma Päätösten pysyvyys muutoksenhaussa (%) 7 > 95 > 95 > 95 > 95 Kuntaan sijoituksen odotusaika vastaanottokeskuksissa, enintään kk 8 3,2 2,9 2 5,6 Maahanmuuttoviraston tulossopimuksen mukaisesti viraston päätöksenteko on yhtenäistä, kokonaisvaltaista, aktiivista ja johdonmukaista. Päätökset ovat selkeitä ja hyvin perusteltuja. Päätöskäytäntö on mahdollisimman yhdenmukaista ja ennakoitavaa ja siinä toteutuvat ihmis- ja perusoikeudet. Hallinto on hyvin toimivaa ja noudattaa hyvän hallinnon periaatteita sekä takaa asiakkaiden oikeusturvan. Asetettuna yhteiskunnallisena vaikuttavuustavoitteena on, että niiden muutoksenhakutuomioistuinten päätösten, joissa Maahanmuuttoviraston päätös kumotaan sillä perusteella, että virasto on tehnyt laintulkinta- tai menettelytapavirheen, on alle 5 prosenttia valitusten kokonaismäärästä. Kertomusvuonna tämä tavoite saavutettiin. Edellä mainituilla perusteilla valitus hyväksyttiin 0,97 prosentissa tapauksista. Pakolaisten kuntiin sijoittaminen vaikeutui vuoden aikana. Kuntien taloudellisen tilanteen huonontuessa kuntien halukkuus vastaanottaa kiintiöpakolaisia sekä turvapaikan ja suojelun perusteella oleskeluluvan saaneita on vähentynyt. Tämän seurauksena pakolaisten kuntiin siirtymisajat ovat pidentyneet, mikä puolestaan kuormittaa vastaanottokeskuksia ja lisää vastaanoton kustannuksia. Kuntasijoituspaikkojen järjestelyvastuu on alueellisesti TE-keskuksilla (vuoden 2010 alusta ELY-keskuksilla), jotka pyrkivät alueen kuntien kanssa yhteistyössä neuvottelemaan pakolaisten kuntiin sijoittumisen. 7 Tavoitteena on, että niiden muutoksenhakutuomioistuinten päätösten, joissa Maahanmuuttoviraston päätös kumotaan sillä perusteella, että virasto on tehnyt laintulkinta- tai menettelyvirheen on alle 5 % valitusten kokonaismäärästä. Niitä päätöksiä, joissa Maahanmuuttoviraston päätös kumotaan olosuhteiden muuttumisen perusteella, ei oteta tässä huomioon. 8 Oleskeluluvan myöntämisen tiedoksisaannista kuntaan muuttoon kuluva aika. 21
20 1.2.2 Siirto- ja sijoitusmenojen vaikuttavuus Kansainvälisten järjestöjen jäsenmaksut ja maksuosuudet ulkomaille Poliisin osuus momentin (kansainvälisten järjestöjen jäsenmaksut ja maksuosuudet) käytöstä oli ,04 euroa. Kansainvälisten yhteistyöelinten pakolliset jäsenmaksut (tärkeimpinä Interpol, Europol, FATF ja IGC) ovat jatkuvassa kasvussa. Schengenin keskustietojärjestelmää (C. SIS) ylläpitää Ranska EU:n jäsenvaltioiden kustannuksella. Kansalliset tietojärjestelmät (N. SIS) ovat kytkeytyneet Schengenin keskustietojärjestelmään, joka tallettaa ja jakelee jäsenvaltioiden Schengen etsintäkuulutukset. Suomen maksuosuus muodostuu C. SIS -järjestelmän käyttö- ja ylläpitokustannuksista. SISNET maksu on Suomen osuus SISNET -tietoliikenneverkon kustannuksista. SIS- NET -tietoliikenneverkon kautta välitetään Schengen etsintäkuulutukset sekä niihin liittyvät lisätiedot tietojärjestelmien välillä. SISNET -verkkoa hallinnoi neuvoston pääsihteeristö jäsenvaltioiden lukuun. Meripelastuslainsäädännön uudistuksen viivästymisen vuoksi Suomi ei liittynyt vielä vuonna 2009 Cospas-Sarsat ohjelmaan. Liittyminen tapahtuu vuoden 2010 alkupuolella. Tästä syystä Cospas-Sarsat ohjelmasta ei ole aiheutunut jäsenmaksukustannuksia vuonna Sisäasianministeriö maksaa avustusta International Centre for Migration Policy Development (ICMPD) -järjestölle. Järjestö järjestää maahanmuuttoa käsitteleviä seminaareja ja kansainvälisiä kokouksia sekä toimittaa analyysejä ja tutkimuksia toimintaan osallistuvien maiden käyttöön. Ministeriö on maksanut kansainvälisen siirtolaisuusjärjestön (IOM) jäsenmaksun sekä avustuksen toimistohenkilökunnan palkkaamiseen Helsingin toimistoon. Lisäksi ministeriö on maksanut CHF:n (n euroa) jäsenmaksun Intergovernmental Consultations on Migration, Asylum and Refugee (IGC) - yhteistyöfoorumille. IGC järjestää kokouksia, joissa käsitellään maahanmuutto-, turvapaikka- ja pakolaisasioita sekä kerää ja analysoi alaan liittyvää tietoa. Pelastustoimen valtionavustukset Pelastustoimen valtionavuista on säädetty lailla alueen pelastustoimen valtionavustuksesta (1122/2003). Lain tarkoituksena on edistää pelastustoimen valmiutta ja palvelujen laatua sekä tehostaa voimavarojen käyttöä. Valtionavustuksen määrä on enintään 40 prosenttia hyväksyttävistä kustannuksista. Pelastustoimen valtionavustuksiin osoitettiin vuoden 2009 talousarviossa 3,510 milj. euroa momentille Momentilta myönnetyn rahoituksen tavoitteena on tukea pelastuslaitosten mahdollisuuksia uusia kalusto- 22
21 aan, käynnistää järjestelmähankkeita sekä käynnistää erilaisia kehittämishankkeita. Lisäksi määrärahan avulla edistetään pelastustoimen alueiden tasapainoista kehittymistä. Taulukko 12. Pelastustoimen valtionavustusten tuloksellisuustavoitteet 2007 toteuma 2008 toteuma 2009 tavoite 2009 toteuma kpl euroa (1 000) kpl euroa ( 1000) kpl euroa (1 000) kpl euroa (1 000) Tuetut kehittämis- ja järjestelmähankkeet Tuetut pelastusajoneuvot Tuetut kuntien johtokeskukset Määrärahaa myönnettiin vuonna 2009 lääninhallituksille 3,510 milj. euroa, josta lääninhallitukset osoittivat alueen pelastuslaitoksille yhteensä noin 3,6 milj. euroa. Lääninhallitusten myöntämien valtionavustusten määrä ylittää vuodelle 2010 budjetoidun valtionavustusmäärärahan, koska summassa on mukana vuodelta 2008 siirtynyttä määrärahaa. Vuodelle 2010 siirtyi noin 1,05 milj. euroa. Suuri siirtyvä erä johtuu siitä, että pääosa valtionavustushankinnoista toteutuu vasta vuonna Valtionavustushankinnoista on tehty hankintapäätökset ja tilaukset vuonna 2009, mutta erityisesti ajoneuvohankintojen osalta hankinnat toteutuvat vasta seuraavan vuoden aikana. Valtionavustukset maksetaan alueen pelastustoimelle hankinnan toteuduttua toteutuneita kustannuksia vastaan. Pelastustoimen valtionavustukset on sovitettu yhteen Palosuojelurahaston myöntämien avustusten kanssa siten, että Palosuojelurahaston avustuksia ei myönnetä pelastustoimen valtionavustusten piiriin kuuluviin hankkeisiin. Myönnetty valtionavustus on eritoten alueellisesti merkittävä. Lääninhallitus ( alkaen aluehallintovirasto) toimii valtionapuviranomaisena ja sovittaa yhteen oman lääninsä alueen pelastuslaitosten kalustohankintoja yhteistyössä pelastuslaitosten kanssa. Tällä menettelyllä pyritään varmistamaan kaluston sijoittuminen alueellisten riskien kannalta mahdollisimman optimaalisesti ja samalla tukea alueiden tasapuolista kehittymistä. Turvallisuusviranomaisten viestintäverkot Vuoden 2009 talousarviossa momentille Turvallisuusviranomaisten viestintäverkot myönnettiin 10 milj. euroa (sis. alv). Määrärahaa käytetään viranomaisradioverkon hintatuen ja alijäämätuen maksamiseen Suomen Erillisverkot Oy:lle. Momentilta myönnetyn rahoituksen tavoitteena on turvata viranomaisradioverkon toiminta. Verkon käyttökustannukset sopeutetaan käyttäjämaksuista ja tuesta tulevaan rahoitukseen. Momentilta myönnettiin vuonna 2009 yhteensä 10 milj. euroa (sis. alv) Suomen Erillisverkot Oy:lle. Vuonna 2008 alijäämätukea myönnettiin 9,6 milj. euroa (sis. alv). 23
22 Suomen Erillisverkot Oy tuottaa yhteiskunnan elintärkeiden toimintojen turvaamiseen ja sisäisen turvallisuuden varmistamiseen tietoliikennepalveluja. Suomen valtio omistaa yhtiön kokonaisuudessaan. Laajin ja merkittävin yhtiön tuottamista palveluista on viranomaisradioverkko VIRVE. Tämän lisäksi yhtiö operoi kolmea muuta turvallisuusverkkoa. VIRVE-verkon viisivuotinen kehittämisohjelma vuosille jatkui suunnitellusti. Tavoitteena on varmistaa verkon palvelukyky, ajanmukaisuus ja käytettävyys kattavasti eri turvallisuustilanteissa. Suomen Erillisverkot Oy:n operoiman VIRVE-verkon käyttötalous on kyetty vakauttamaan niin, että verkon tuotot ja kustannukset ovat tasapainossa. Yleisestä taloudellisesta laskusuhdanteesta huolimatta Erillisverkot konserni kykeni säilyttämään liikevaihdon tason, tilaajamäärän ja liikennemäärät sekä tytäryhtiön hyvän tuloksen. VIRVE - liittymämäärä oli vuoden 2009 lopussa kpl. Yhtiön laatuluvulla mitattu toiminnallinen laatu parani, asiakastyytyväisyys koheni ja henkilöstöilmapiiri parani. Erityisesti paikkatiedon ja radioverkon yhdistäminen on parantanut viranomaisten toiminnan kustannustehokkuutta, koska VIRVEn kautta saatu paikkatieto mahdollistaa tehokkaamman johtamisen ja kenttäresurssien käytön. VIRVE-verkon operointi oli kustannustehokasta. Verkossa välitettiin vuoden 2009 aikana liikennettä (puheluminuutit ja lyhytsanomaviestit) yhteensä n. 1,3 mrd. kpl, joka on keskimäärin 3,6 milj. kpl vuorokaudessa. Näiden tuotantokustannukset olivat 1,6 senttiä/kpl. Suomen Erillisverkot -konsernin liikevaihto oli vuonna 2009 yhteensä 27,5 milj. euroa ja nettotulos oli -0,4 milj. euroa. Emoyhtiö Suomen Erillisverkot Oy:n liikevaihto oli 25,1 milj. euroa (23,8 milj. euroa v. 2008) ja sen palveluksessa oli vuoden 2009 lopussa 65 henkilöä ja sen nettotulos oli -0,0 milj. euroa, mikä vastaa vuoden 2008 nettotulosta. Tytäryhtiö VIRVE Tuotteet ja Palvelut Oy:n liikevaihto oli vuonna 2009 n. 2,8 milj. euroa (2,7 milj. euroa v. 2008) ja sen palveluksessa oli 7 henkilöä. Yhtiö maksoi konserniavustusta emoyhtiölle 0,4 milj. euroa (0,3 milj. euroa v. 2008). Yhtiön liikevaihto oli vuonna 2007 yhteensä 24,5 milj. euroa ja nettotulos jäi tappiolliseksi 2,4 milj. euroa. Erillisverkot -konsernin henkilöstömäärä supistui yhdellä henkilöllä vuoden 2009 aikana. Lisäksi yhtiö neuvotteli sosiaali- ja terveystoimen neljän VIRVE-aluepääkäyttäjän siirtymisestä vuoden 2010 alusta yliopistollisten sairaanhoitopiirien palvelukseen. Valtion korvaus kunnille sekä pakolaisten ja turvapaikanhakijoiden vastaanotto Asiat raportoidaan kokonaisuudessaan luvussa
23 1.3 Toiminnallinen tehokkuus, tuotokset ja laadunhallinta Sisäasiainministeriö Toiminnan taloudellisuus Kustannukset ja henkilötyövuodet toiminnoittain Sisäasiainministeriön osastokohtaiset nettokustannukset alla olevassa taulukossa on saatu jakamalla ministeriön ylijohdon menot, toimitilamenot ja muut yhteiset menot sekä tukipalveluita tuottavien yksiköiden menot henkilötyövuosien suhteessa osastoille. Jaettavat menot ovat olleet nettomenoja. Jakoperusteena ovat henkilötyövuodet. Siirtotalouden tuottoja tai kuluja ei ole laskettu mukaan. Palvelukeskuksille maksetut menot sisältyvät kustannuksiin. Kustannusten laskentaperusteita on muutettu vuodelle 2009 siten, että kustannuksista on jätetty pois sisäiset kulut, jotka ovat yhteistoiminnan kulukorvauksia ja yhteisrahoitteisen toiminnan rahoitusosuuksia valtion virastoille ja laitoksille. SOLID-rahastorahoituksen ja EU-hankkeiden lisääntymisen myötä sisäiset kulut ovat kasvaneet merkittävästi, eikä niiden mukaan ottaminen anna oikeaa kuvaa ministeriön kustannuksista. Vuoden 2008 vertailutiedot on muutettu tämän mukaisiksi. Vuoden 2007 vertailutietoja ei ole muutettu, koska niiden vertailukelpoisuuteen vaikuttaa jo ennestään vuoden 2008 alusta voimaan tulleet organisaatiomuutokset. Taulukko 13. Ministeriön kustannukset osastoittain Kustannukset euroa Osasto/yksikkö Muutos Ministeriön kansainvälisten asioiden % yksikkö Ministeriön oikeusyksikkö % Poliisiosasto % Pelastusosasto % Maahanmuutto-osasto % Vähemmistövaltuutettu, syrjintälautak % Yhteensä ilman vastaanottokeskuksia % Vastaanottokeskukset % Yhteensä % Ministeriön kokonaishenkilöstömäärä on hieman noussut edellisvuoteen verrattuna johtuen esimerkiksi muulla kuin toimintamenomäärärahalla palkatusta henkilöstöstä, mikä vaikuttaa sekä kustannuksiin että yhteiskustannusten kohdistumiseen. Vastaanottokes- 9 Vertailutiedot laskettu uudelleen ilman sisäisiä kuluja. 25
24 kukset sijoittuvat organisatorisesti ministeriön yhteyteen ja ne käsitellään osana ministeriön kirjanpitoa, joten ne on huomioitu myös kokonaiskustannuksia laskettaessa. Muutoksiin ministeriön kansainvälisten asioiden yksikön ja oikeusyksikön toiminnassa on vaikuttanut muun muassa EU-rahoituksella palkatun henkilöstön ja toiminnan lisääntyminen. Poliisiosaston kustannuksia kasvattaa lisääntynyt hankintojen ja ostopalveluiden määrä, joissa suurimpana muutoksena on HALTIKin palveluiden siirtyminen määrärahan käytöstä ostopalveluiksi. Vastaanottokeskusten osalta toiminta on selvästi kasvanut edellisvuodesta johtuen turvapaikanhakijoiden määrän merkittävästä kasvusta. Jaettavat yhteiskustannukset ovat hieman kasvaneet johtuen pääsääntöisesti siitä, että edellisen vuoden ministeriön yhteisiin kohdistuneet kertaluonteiset tuloutukset ovat jääneet pois. Seuraavassa taulukossa on esitetty sisäasiainministeriön henkilötyövuosien jakautuminen toiminnoille. Työaikatiedot on kerätty kolme kertaa vuodessa tehtävällä kyselyllä. Työaikakyselyn kautta koottujen tietojen aineistoa voidaan pitää varsin kattavana, koska saatujen vastausten osuus kattaa 98,5 prosenttia ministeriön vuoden 2009 henkilötyövuosimäärästä. Kattavuus on parantunut noin prosenttiyksikön edellisvuodesta. Kyselyssä ei ole mukana vastaanottokeskusten henkilötyövuosia. Taulukko 14. Ministeriön henkilötyövuosien jakautuminen toiminnoittain Toiminto HTV HTV HTV Muutos Johto 18,5 18,1 21,5 16 % Kehittäminen 56,9 53,8 54,7 2 % Suunnittelu ja ohjaus 50,3 32,8 40,5 19 % Säädösvalmistelu 25,8 25,9 29,8 13 % EU- ja kansainväliset tehtävät 56,0 42,9 43,5 2 % Osaston/yksikön sisäinen hallinto 48,1 49,5 49,0-1 % Ministeriön sisäinen hallinto 75,8 69,2 64,7-7 % Ulkoinen viestintä 10,6 9,1 8,4-9 % Muut tehtävät 55,8 53,8 57,6 7 % Yhteensä 397,9 355,1 369,7 4 % Henkilötyövuosikyselyssä on lomakepohjaa hieman muutettu edellisvuodesta lisäämällä suunnittelun ja seurannan osuuteen oma rivinsä talous- ja henkilöstöhallintoon liittyvälle suunnittelulle ja seurannalle sekä laillisuusvalvonnalle. Tämä muutos vaikuttaa myös sisäistä hallintoa vähentävästi. Lomiin ja muihin palkallisiin poissaoloihin kohdistuva työaika on noin 16 prosenttia kokonaishenkilötyövuosista. Seuraavassa taulukossa kustannukset on saatu jakamalla ministeriön kokonaiskustannukset henkilötyövuosien suhteessa toiminnoille. Palvelukeskusten palvelumaksut sisäl- 10 Vuoden 2007 tiedot eivät ole hallitusohjelmasta aiheutuneista organisaatiomuutoksista johtuen vertailukelpoisia seuraaviin vuosiin. 26
25 tyvät kustannuksiin. Toimintokohtaisten kustannusten kasvu on suhteellisesti ollut suurinta suunnittelun ja ohjauksen sekä muiden tehtävien kohdalla. Tähän ovat vaikuttaneet vuoden aikana tapahtuneet merkittävät organisatoriset muutokset (Poliisihallituksen perustaminen, vastaanottotoiminnan muutokset). Taulukko 15. Kustannusten jakautuminen toiminnoittain Kustannukset (1 000 euroa) Toiminto Muutos Johto % Kehittäminen % Suunnittelu ja ohjaus % Säädösvalmistelu % EU- ja kansainväliset tehtävät % Osaston/yksikön sisäinen hallinto % Ministeriön sisäinen hallinto % Ulkoinen viestintä % Muut tehtävät % Yhteensä % Rahoitusrakenne ja talousarvion toteutuminen Ministeriön rahoitusrakenne on säilynyt pääsääntöisesti ennallaan, vaikka momenttikohtaisissa käytöissä on merkittäviäkin muutoksia. Kulutusmenoissa muiden pääluokan kulutusmenomomenttien käyttö on kasvanut merkittävästi. Poliisitoimen osalta nousua on ollut erityisesti hankinnoissa ja ostopalveluissa ja valtion vastaanottokeskusten momentin käyttö on lähes kaksinkertaistunut. SO- LID-rahastojen budjetointikäytännön muuttuminen ja siirtyminen nettobudjetoinnista bruttobudjetointiin lisää muita kulutusmenoja (menovähennyksenä vuonna 2008), tulomomenttien summaa ja pääluokan 26 siirtomenoja. Muita kulutusmenoja kasvattaa puolustusministeriön pääluokan julkisen hallinnon verkkoturvallisuuden edistämiseen saatu määräraha. Muuta budjettirahoitusta vähentää kriisihallintatoiminnan rahoituksen siirtyminen ministeriöstä Pelastusopistolle. 11 Vertailutiedot laskettu uudelleen ilman sisäisiä kuluja. 27
Sisäasiainministeriö - tiliviraston tilinpäätös 2008 Hallinto SISÄASIAINMINISTERIÖN JULKAISU 6/2009 SISÄASIAINMINISTERIÖ Hallinto Sisäasiainministeriö - tiliviraston tilinpäätös 2008 Helsinki 2009 Sisäasiainministeriö
Sisäasiainministeriö - kirjanpitoyksikön tilinpäätös Hallinto
Sisäasiainministeriö - kirjanpitoyksikön tilinpäätös 2010 Hallinto SISÄASIAINMINISTERIÖN JULKAISUJA 9/2011 SISÄASIAINMINISTERIÖ Hallinto Sisäasiainministeriö - kirjanpitoyksikön tilinpäätös 2010 Helsinki